Source: http://kajaani.cloudnc.fi/fi-FI/Toimielimet/Kaupunginhallitus/Kokous_1962018/Korkeakouluopiskelijoiden_liikunta_ja_ku(3907)
Timestamp: 2019-06-25 07:40:09+00:00

Document:
Korkeakouluopiskelijoiden liikunta- ja kulttuuripalvelusetelit | Kajaani
Kokous 19.6.2018
Korkeakouluopiskelijoiden liikunta- ja kulttuuripalvelusetelit
Kaupunginhallitus, kokous 19.6.2018
§ 135 Korkeakouluopiskelijoiden liikunta- ja kulttuuripalvelusetelit
KAJDno-2018-767
Uuden kaupunkistrategian yhtenä kasvuteemana on Tulevaisuus nuorissa. Teeman eräänä tavoitteena on opiskelijamyönteisyyden lisääminen. Myös Osaajien saatavuuden kasvuteemassa on eräänä tavoitteena tehdä Kajaanista vetovoimainen ja haluttu paikka opiskelijoille. Tarkoituksena on lisätä Kajaanin ammattikorkeakoulun vetovoimaa ja tukea sen hakijarekrytointia. Korkeakoulut ovat keskeinen tekijä nuorten ikäluokkien hakeutumisessa paikkakunnalle. Vetovoimaisuuden parantaminen opiskelupaikkakuntana on esimerkiksi Tampereen kaupunkistrategian yksi tavoite.
Kajaanin kaupungin opiskelija- ja nuorisomyönteisen julkisuuskuvan kirkastaminen on kirjattu jo aiemmin Kajaanin koulutusliikelaitoksen ja Kajaanin ammattikorkeakoulun koulutuskonserniyhteistyösopimukseen. Sen nojalla opiskelijamyönteisyyden parantamisesta on kevään ajan käyty keskusteluja kaupungin ja ammattikorkeakoulun oppilaskunta KAMO ry:n kesken. Oppilaskunnan hallituksen puheenjohtaja piti asiasta myös esityksen kaupunginvaltuuston seminaarissa toukokuussa.
Valmistelun aikana on tullut esille, että opiskelijoille tärkeitä opiskelupaikkakunnan valintatekijöitä ovat laadukkaan ja kiinnostavan koulutuksen lisäksi opiskelijan arjen sujuvuus ja toimivuus. Siihen liittyviä kysymyksiä on käsitelty yhteisissä tapaamisissa KAMO ry:n hallituksen kanssa ja pyritty toteuttamaan parannustoimenpiteitä. Eräänä kysymyksenä on noussut esille kaupungin liikunta- ja kulttuuripalvelujen saavutettavuus opiskelijoille. Sen osalta on jo sovittu tiedottamisen lisäämisestä KAMO:n kanavissa ja Vimpelinlaakson kampuksella. KAMO on esittänyt myös korkeakouluopiskelijoille suunnattua palveluseteliä, jolla opiskelijoita kannustettaisiin käyttämään kaupungin vapaa-ajan palveluja.
Korkeakouluopiskelijoiden liikunta- ja palvelusetelit olivat esillä myös toukokuun valtuustoseminaarissa. Sen jälkeen niiden lanseeraamista on valmisteltu yhdessä kaupungin ja KAMO ry:n kanssa tavoitteena ottaa ne käyttöön jo syyslukukauden 2018 alussa. Ehdotus on, että ammattikorkeakoulun perustutkinto-opiskelijoille, joita on noin 1500, annettaisiin käyttöön lippunide, jossa on 8 kpl 5 euron arvoista kertakäyttöistä palveluseteliä kaupungin eri liikunta- ja kulttuuripalveluihin. Kokonaiskustannus on noin 60.000 euroa. Setelillä opiskelijat voivat alentaa palvelumaksuja. Setelit ovat henkilökohtaisia ja niiden käyttöä seurataan opiskelijanumerolla ja opiskelijakortilla. Kassajärjestelmästä lasku ohjautuu niiden osalta kaupunginhallitukselle. KAMO ry. tekee myöhemmin opiskelijoille setelien käytöstä kyselyn, jonka tuloksia hyödynnetään päätettäessä jatketaanko palvelusetelitoimintaa vuonna 2019.
Kaikille perustutkinto-opiskelijoille jaettavan setelilippuniteen lisäksi yhteisessä valmistelussa päätettiin ehdottaa myös, että opintonsa aloittaville noin 450 opiskelijoille lahjoitetaan kaupungin tervetulotoivotuksena sanko, jossa on omaan asuntoon ehkä ensimmäistä kertaa asettuvalle nuorelle tarpeellisia kotitaloustuotteita ja elintarvikkeita. Sankojen kustannusarvio on noin 5000 euroa, ja se on ulkoinen hankinta. Palvelusetelit ovat kaupungin sisäistä rahaliikennettä. Korkeakouluopiskelijoiden palveluseteleihin ja tervetulotoivotukseen ehdotetaan varattavaksi yhteensä enintään 65.000 euroa kaupunginhallituksen määrärahoista vuonna 2018. Setelien käytön osalta kyse on varauksesta, joka toteutuu sen mukaisesti miten opiskelijat käyttävät niitä palveluihin. Kokonaiskustannus pysyy annetun talousarvioraamin puitteissa, sillä kaupunginhallituksen käyttösuunnitelmassa on mm. ollut varauksia kuntarahoitusosuuksiin hankkeisiin, jotka eivät toteudu.
Kaupunginhallitus varaa Kajaanin ammattikorkeakoulun perustutkinto-opiskelijoiden kaupungin ylläpitämien palvelujen liikunta- ja palveluseteleihin sekä ammattikorkeakoulun uusien, syyslukukaudella 2018 aloittavien opiskelijoiden tervetulotoivotukseen vuonna 2018 yhteensä 65.000 euroa.
Rahoitukselle avataan uusi tulosyksikkö ja siihen siirretään määrärahaa konsernihallinnon muilta kustannuspaikoilta seuraavasti: Kasvua Kainuuseen ESR-hanke varaus 36.000 euroa, kustannuspaikka 190214475 ja kaupunginhallitus 29.000 euroa, kustannuspaikka 190214100. Mikäli korkeakouluopiskelijoiden liikunta- ja palveluseteleitä jaetaan vuonna 2019, määräraha varataan joko nuoriso- tai liikuntapalvelujen tulosalueelle.
Kehitysjohtaja Risto Hämäläinen oli asiantuntijana kokouksessa asian käsittelyn ajan.
§ 133 Kaupunginvaltuuston 11.6.18 kokouksen päätösten täytäntöönpano
§ 134 Kajaanin elinvoimaohjelma 2018 - 2021
§ 136 Osayleiskaavojen muutos - Poikkeamislupamuutoskaava
§ 137 Vapautus maanvuokrasopimuksen mukaisesta velvoitteesta sekä poikkeaminen valtuuston päättämistä vuokraehdoista tontin 205-5-97-1 (Sudensuu 2, Palokangas) osalta
§ 138 Kajaanin kaupungin suojautuminen korkoriskiltä
§ 139 Tietoturva- ja tietosuojapolitiikka
§ 140 Maakuntauudistuksen väliaikaisen valmistelutoimielimen kokoonpano ja jäsenen nimeäminen
§ 142 Kaupunginhallituksen tiedoksi merkittävät asiat

References: § 135

§ 133

§ 134

§ 136

§ 137

§ 138

§ 139

§ 140

§ 142